शब्दों का असर एटम बम से ज्यादा, सोचकर बोलें
शब्दों का असर एटम बम से ज्यादा होता है, शब्द बहुत बड़ी शक्ति होते हैं। इसीलिए जो कुछ भी बोलें सोच समझकर बोलें। यह सीख स्पर्श चिकित्सा के माध्यम से मरीजों का उपचार कर रहे गुरुजी पारितोष विश्वास ने स्वर्गीय जीडी खंडेलवाल मेमोरियल ट्रस्ट बैतूल के तत्वावधान में आयोजित किए जा रहे स्पर्श चिकित्सा और योग शिविर के दौरान मरीजों को दी।
उन्होंने शब्दों का महत्व बताया। आयोजन समिति के राजीव खंडेलवाल ने कहा स्पर्श चिकित्सा से हर तरह के रोग का उपचार हो जाता है। स्पर्श चिकित्सा के फायदे जानने के लिए एक बार जरूर इस चिकित्सा का पद्धति को अपने ऊपर एप्लाई करना चाहिए। शहरवासियों के लिए ऐसे अवसर कम ही आते हैं। इसीलिए शिविर का लाभ लें। तीन दिवसीय शिविर के दौरान गुरुवार और शुक्रवार को 160 लोगों ने रजिस्ट्रेशन करवाकर उपचार करवाया।
स्पर्श चिकित्सा के माध्यम से 10 मिनट की हीलिंग, मिली राहत
शिविर में शुक्रवार को उपचार करवाने पहुंचे राजेश सोनी ने गुरुजी पारितोष विश्वास को अपनी हाई बीपी और तनाव संबंधी बीमारी के विषय में बताया। इसके बाद गुरुजी ने उन्हें 10 मिनट एकाग्रचित्त होकर शून्य में जाने के लिए कहा। इस दौरान उंगलियों के माध्यम से स्पर्श चिकित्सा भी गुरुजी ने राजेश सोनी को दी। श्री सोनी ने बताया कि इस प्रक्रिया के बाद वे काफी शांति और राहत महसूस कर रहे हैं।
सेना के जवानों में भी नई ऊर्जा भर चुके हैं गुरुजी
गुरुजी पारितोष विश्वास श्यामगढ़ मंदसौर के रहने वाले हैं। वे प्रदेश में कई शिविरों में मरीजों का उपचार कर चुके हैं। सेना और सीआईएसएफ के जवानों में तनाव दूर करने के लिए वे प्रभावकारी तकनीक बता चुके हैं। कई बटालियनों के जवानों को फायदा हुआ है। हाल ही में खंडवा के बड़वाह में भी सेना के जवानों को स्पर्श चिकित्सा से नई ऊर्जा से वे भर चुके हैं।
सुबह 6 .30 से 9.30 तक योग शिविर
हर दिन सुबह 6.30 मिनट से 9.30 मिनट तक योग शिविर का भी आयोजन किया जा रहा है। योग शिविर में योगाचार्य सरोज पांडे लोगों को योग और प्राणायाम सिखा रही हैं। कड़ाके की ठंड के बावजूद बड़ी संख्या में लोग इस शिविर में योग के लिए पहुंच रहे हैं।
स्वास्थ्य
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva npi_Deva